section_heading: Povijest
paragraph_text: Najveći klupski uspjeh NK Solin postiže u sezoni 1980./81., kada se osvajanjem 1. mjesta u Hrvatskoj republičkoj ligi plasirao u 2. Saveznu ligu bivše Jugoslavije, u kojoj je nastupao dvije sezone. Bilo je to vrijeme Petra i Mladena Kalinića, Ivice Bubića, Siniše Viteza, Ante Bogdanića, Ivice Mikelića, Ante Matende, Joška Bana, Velimira Romca, Vjačeslava Križevića, Joška Duplančića, Davora Mladine, Željka Uvodića, Ivice Matkovića i ostalih – pod trenerskim vodstvom Kaja Grubišića – Đorđa i predsjednika pok. Ivana Milišića. Prije toga, 1974. godine, pod vodstvom trenera Stanka Poklepovića, Solin je zauzeo 1. mjesto u prvenstvu Dalmatinske lige i nakon kvalifikacija plasirao se u Hrvatsku nogometnu liguNK Solin, JAKO klubovi, pristupljeno 6. travnja 2015. u kojoj se uspješno natjecao do ulaska u 2. Saveznu ligu. U međuvremenu solinski nogometaši, 1978. godine ( trener Kajo Grubišić – predsjednik pok. Špiro Žižić ) u prvenstvu HNL – jug, osvajaju 1. mjesto i igraju kvalifikacije za ulazak u Drugu saveznu ligu – zapad, protiv Segeste iz Siska. Ostvarenim rezultatima (0:2 i 1:0) nisu uspjeli izboriti viši razred natjecanja.